Harto Hänninen

**Harto Päiviö Hänninen** (s. 1961 Savonlinna) on suomalainen populaarikulttuuriin erikoistunut tietokirjailija, ohjaaja, käsikirjoittaja, kulttuuritoimittaja, toimitussihteeri ja filosofian tohtori. Hänninen on kirjoittanut useita populaarikulttuurista kertovia tietokirjoja ja artikkeleita, sekä tehnyt pitkän uran kulttuuritoimittajana muun muassa Yleisradiolla. 

## Koulutus
Hänninen opiskeli Jyväskylän yliopistossa kirjallisuutta ja taidehistoriaa sekä Helsingin yliopistossa teatteritiedettä 1980-luvulla. Hän väitteli Jyväskylän yliopistosta filosofian tohtoriksi helmikuussa 2025.

Hännisen väitöskirja *Itämailla jossakin* analysoi yli 200 kotimaista 1920-1960-luvun iskelmäsanoitusta, jotka sijoittuvat Suomesta katsottuna eksoottisiin Afrikan ja Orientin kulttuureihin. Tutkimuksessa puretaan tekstejä käyttäen analyysien pohjana identiteettiteorioita sekä jälkikoloniaalisia ja feministisiä teorioita.

## Kirjallisuusura
Hänninen toimi aktiivisesti opiskeluaikanaan Jyväskylän ylioppilasteatterissa, jossa hän näytteli, ohjasi, dramatisoi ja käsikirjoitti teoksia muun muassa Juha Hurmeen kanssa.

Hännisen yhdessä Marko Latvasen kanssa kirjoittama *[[Verikekkerit|Verikekkerit. Kauhun käsikirja.]]* (1992) oli alan ensimmäinen kattava tietokirja kauhukulttuurista, -kirjallisuudesta, -mytologiasta ja -elokuvasta. Teos palkittiin Dark Fantasy -yhdistyksen Kultaisella moottorisahalla.

Elokuva-alan teos *[[1001: Arvausseikkailu. Tuhat ja yksi kysymystä elokuvan ystäville]]* (1993) on elokuva-aiheinen tietokilpailukirja. *[[Kinosaurus|Kinosaurus: Elokuvafriikin vuosisata]]* (1997) on nuorille suunnattu elokuvahistorian perusteos.

1990-luvulla Hänninen erikoistui toimittajana kotimaiseen sarjakuvaan. Vuosina 1990–1992 hän toimi Suomen sarjakuvaseuran *[[Sarjainfo]]*-lehden päätoimittajana. Vuosina 1992–1998 hänellä oli Petri Kemppisen kanssa sarjakuvakustantamo Hard & Pet, joka kustansi Riitta Uusitalon sarjakuvia ja toimitti Jalavalle *Parasiittisarjat*-nimellä muun muassa Jii Roikosen, Katja Tukiaisen, Matti Hagelbergin ja Johanna “Roju” Rojolan sarjakuva-albumit.

Vuonna 1992 Hänninen ja Kemppinen perustivat Sarjakuvastin-ryhmän, joka koulutti nuoria sarjakuvataiteilijoita ja auttoi heitä verkostoitumaan. Otava julkaisi ryhmän sarjakuvista neljä antologiaa 1990-luvulla. 

Hänninen ja Kemppinen kuratoivat kotimaisesta sarjakuvasta myös useita näyttelyitä moniin ulkomaisiin museoihin ja tapahtumiin, kuten Brysselin sarjakuvamuseoon, Antwerpeniin ja Göteborgiin sekä Suomessa muun muassa Kiasmaan.

Sarjakuvaneuvoksen titteli myönnettiin Hänniselle vuonna 1996.

## Televisioura
Hänninen on saanut televisio-ohjelmistaan runsaasti sekä kotimaista että kansainvälistä huomiota. Kauhukulttuurista kertova tv-sarja *[[Oudon partaalla]]* (1997)  ja mediakasvatusohjelma *[[Kuva ruudussa]]* (1998) palkittiin Sveitsin Baselissa peräkkäisinä vuosina Euroopan parhaina opetusohjelmina Prix de la Ville de Bâle -palkinnolla. *Oudon partaalla* sai myös Japan Prize -palkinnon. 

Television historiaa katsojien näkökulmasta käsitellyt *[[Muistikuvaputki]]*-ohjelmasarja palkittiin Kultainen TV -palkinnolla (nykyisin Kultainen Venla) sekä parhaan  kulttuuriohjelman Koura-palkinnolla vuonna 2008.

Koulutusrahasto Koura on palkintojenjaossaan huomioinut Hännisen tuotannosta myös televisiosarjat *[[Lähtöruutu sarjakuvaan]]* (1994), *[[Arjen historia (tv-ohjelma)|Arjen historia]]* (2003), *[[Naurun tasavalta (tv-ohjelma)|Naurun tasavalta]]* (2010), *[[Kuningas Matti ja ysäristit]]* (2015) sekä audiosarjan *[[Iskelmien maantiede]]* (2021). 

Hännisen *Arjen historia* -sarjaan suunnittelema ja kirjoittama laaja verkkokokonaisuus *Elilisvisio* palkittiin Sisustussuunnittelijat ry:n vuoden Sisustusteko-palkinnolla. 

Vuosina 2014–2017 Hänninen teki Yleisradion kulttuuritoimitukselle joukkoistettuja dokumentteja ja ohjelmasarjoja. Esimerkiksi dokumentin *[[To Nightwish with Love]]* (2016) materiaali oli kokonaisuudessaan yleisön tuottamaa: sen tekoon osallistui yli sata Nightwish-fania yli 50 maasta. 

Vuonna 2017 Hännisen ideoimassa ja toteuttamassa *Oi Maamme!* -hankkeessa katsojat saivat leikata omia lyhytelokuvia vanhasta 1950-luvun uutismateriaalista. Hanke tuotti yli 300 lyhytelokuvaa, joista Hänninen kuratoi multimedianäyttelyt Kajaanin, Kuopion ja Jyväskylän taidemuseoihin sekä Kiasmaan ja Suomen Kansallismuseoon. Lyhytelokuvista tehtiin myös Minna Joenniemen juontama tv-sarja. 

Vuodesta 2010 alkaen Hänninen on vastannut muun työn ohessa toimitussihteerinä Yle Teeman kotimaisen elokuvan ohjelmapaikasta Kino Suomi. Hänninen on laatinut Teemalle temaattisia kokonaisuuksia kotimaisesta elokuvatarjonnasta. Kino Suomessa monet vanhemmatkin harvinaisuudet ja kuriositeetit ovat saaneet ensiesityksensä televisiossa ja Yle Areenassa.

## Julkaisut
### Sarjakuvat
* *Pieni vampyyritarina ja muita sarjakuvia Kemin 11. valtakunnallisesta sarjakuvakilpailusta 1992*, Kemi Kulttuuritoimisto, Kemi, 1992. Toim. yhdessä Petri Kemppisen kanssa. .
* *Sarjakuvastin: uudet kotimaiset sarjat*, Otava 1993. Toim. yhdessä Petri Kemppisen kanssa 
* *Vieraita kaukaisista maista: Suuri sarjakuvakirja 4*, Jalava 1994. Toim. yhdessä Petri Kemppisen kanssa. 
* *Sarjakuvastin 2: uudet kotimaiset sarjat*, Otava 1994. Toim. yhdessä Petri Kemppisen kanssa. 
* *RefleXerier*, Optimal 1994. Redaktion med Petri Kemppinen; översättning Jocke Laitala. 
* *Sarjakuvastin. 3: uudet kotimaiset sarjat*, Otava 1995. Toim. yhdessä Petri Kemppisen kanssa. 
* *Sarjakuvastin Special*, Helsingin kaupungin kulttuuriasiainkeskus, 1996. Toim. yhdessä Petri Kemppisen kanssa 
* *Parkkipaikka auringossa*, Jalava 1996. Yhdessä Kivi Larmolan kanssa. 
* *Sarjakuvastin 4: uudet kotimaiset värisarjat*, Otava 1998. Toim. yhdessä Petri Kemppisen kanssa 

### Tietokirjat
* *Lähtöruutu sarjakuvaan*, Yleisradio 1994. Yhdessä Petri Kemppisen kanssa. 
* *Verikekkerit: kauhun käsikirja*. Otava, 1992. Yhdessä Marko Latvasen kanssa. . (Toinen, uudistettu laitos: Otava 1996. )
* *1001: arvausseikkailu. Tuhat ja yksi kysymystä elokuvan ystävälle*. Otava, 1993. Yhdessä Marko Latvasen kanssa. 
* *Kinosaurus: elokuvafriikin vuosisata*. Otava, 1997. 
* *Kenelle soittaisin seuraavaksi? Uusi suomalainen sarjakuva*. Nykytaiteen museon julkaisuja 53. Kiasma, 1999. Yhdessä Petri Kemppisen ja Tuija Kuutin kanssa. 
* *EilisVisio.* Verkkokirja sarjaan *Arjen historia*. Yle Opetusohjelmat, 2002. https://vintti.yle.fi/yle.fi/arjenhistoria/eilisvisio_iso.html
* *Itämailla jossakin: toiseus, rasismi ja eksotismi 1920–1960-luvun suomalaisissa Afrikkaan ja Orienttiin sijoittuvissa iskelmäsanoituksissa*. Nykykulttuurin tutkimuskeskuksen julkaisuja 136. Jyväskylän yliopisto, 2025. 

### Artikkelit (valikoima)
* "Voi kun riittäis pieni taivas: Dave Lindholmin lauluista". Filosofinen kulttuurilehti *Genesis* 4/1984.
* "Titanic palautti draaman myyntilistojen kärkeen". Teoksessa *Puoli vuosisataa: MMM Juhlakirja*, Otava 1999. 
* "Kerron hänen isällensä: toisin luettuja miesten välisiä suhteita suomalaisessa kevyessä musiikissa". *SQS – Suomen Queer-tutkimuksen Seuran lehti* 15, 1-2, 2021.
* "Vallilan siirtolapuutarhamuseo: elävä portti menneisiin ihanteisiin ja tarpeisiin". Teoksessa *Ulkona museossa: museon pihan ja puutarhan monet mahdollisuudet*. Helsingin kaupunginmuseo, 2023. 
* "Voiko valkoinen (mies) kirjoittaa rasismista?" *Kulttuurintutkimus* 42, 2/2025.

### Tv- ja radio-ohjelmat (valikoima)
* *Vintillä tuulee 1-6*. Yle Radiomafian Vapaa vyöhyke 1991
* *Lähtöruutu sarjakuvaan 1-5*. Yle Koulu-tv 1993 (käsikirjoitus Petri Kemppisen kanssa)
* *Oudon partaalla 1-4*. Yle Koulu-tv 1997 (käsikirjoitus ja ohjaus Tuula Rajavaaran kanssa)
* *Kuva ruudussa 1-3*. Yle Koulu-tv 1998 (käsikirjoitus ja ohjaus Tuula Rajavaaran kanssa)
* *Suuria pohjoismaisia taiteilijoita: Helene Schjerfbeck*. Koulu-tv 2000 (käsikirjoitus ja ohjaus)
* *Arjen historia 1-7*. Ylen Avoin Yliopisto 2002 (käsikirjoitus ja ohjaus Ritva Leinon kanssa)
* *Jumalankuvia 1-3*. Ylen Avoin Yliopisto 2005 (ohjaus, kuvaus ja äänitys; käsikirjoitus yhdessä Jukka O. Miettisen kanssa)
* *Muistikuvaputki 1-6*. Yle Kulttuuri 2007 (käsikirjoitus ja ohjaus Kati Sinisalon kanssa)
* *Retrolissun ysärit*. Yle Kulttuuri 2013 (konseptisuunnittelu, toimitussihteeriys, ohjaus)
* *To Nightwish with Love*. Yle Kulttuuri 2016 (käsikirjoitus ja ohjaus Kaisa Aleniuksen kanssa)
* *Oi maamme!* Yle Kulttuuri 2017 (konseptisuunnittelu, toimitussihteeriys, ohjaus)
* *Iskelmien maantiede 1-12*. Yle Radio 1 ja Areena, 2021-2023 (käsikirjoitus, toimitus)
* *Elävä historia: Nimeni on Nguyen - Suomen vietnamilaisten tarina*. Yle Radio 1 ja Areena, 2023 (käsikirjoitus, toimitus)
* *Kulttuuriykkönen: Naiset, rock ja tasa-arvo*. Yle Radio 1 ja Areena, 2025 (käsikirjoitus, toimitus)

## Lähteet